Peter Machajdík

Peter Machajdík (* 1. jún 1961, Bratislava) je slovenský hudobný skladateľ, pedagóg a organizátor. V roku 1992 odišiel do Berlína na pozvanie prestížnej umeleckej nadácie Berliner Künstlerprogramm des DAAD.Berliner Künstlerprogramm des DAAD

 Životopis 
Vo veku siedmich rokov sa začal venovať hre na klavíri na ĽŠU v na Cyprichovej ulici v Bratislave - Rači. Po absolvovaní gymnázia sa v roku 1980 uchádzal o štúdium na Vysokej škole múzických umení, kde však neuspel, nakoľko koncept jeho vtedajšej tvorby bol silne ovplyvnený západnou avantgardou. V roku 1987 úspešne ukončil štúdium na Vysokej škole ekonomickej v Bratislave. 

S Milanom Adamčiakom a Michalom Murinom stál Peter Machajdík koncom 80tych rokov minulého storočia pri zrode súboru pre experimentálnu hudbu Transmusic comp. a Spoločnosti pre nekonvenčnú hudbu - SNEH. S Martinom Burlasom založil skupinu Vitebsk Broken a hosťoval v Ospalom pohybe. Za socializmu bol dopisovateľom amerického hudobného časopisu Keyboard Magazine, mesačníka Medzinárodnej džezovej federácie Jazz Forum a britského periodika Crescendo International. Svojimi článkami prispieval aj do Hudobného života a Vlny.

V Berlíne pôsobil na súkromnej hudobnej škole Viva la Musica a na Fakulte umení Technickej univerzityFakulta umení TU Košice v Košiciach inicioval vznik Ateliéru zvukového umenia. Je členom SOZA a GEMA.

Tvorba Petra Machajdíka bola prezentovaná v rámci mnohých významných medzinárodných festivalov: Hörgänge vo Viedni, Young Euro Classic v Berlíne, Nuovi Spazi Musicali v Ríme, Early Music Festival v Bostone, Epoche, Večery Novej hudby a Melos-Etos v Bratislave, Inventionen v Berlíne, Musica Nova v Sofii, Festival de Jazz et Musiques d'Aujourd'hui v Mulhouse, Review of Composers v Belehrade, ďalšie projekty v Holandsku, Belgicku, Dánsku, Švajčiarsku, Portugalsku, Taliansku, v Česku, na Slovensku a v USA. 

Tvorba Petra Machajdíka častokrát kladie otázky o spoločnosti, v ktorej žijeme, nabáda k humánnosti a zodpovednosti, ktorú by voči sebe a svetu ľudia mali mať. Často je považovaná za akýsi kontrapunkt k dnešnej dobe násilia, agresivity a chamtivosti. 

Pomocou tradičných tonálnych a modálnych techník s citlivosťou pre inštrumentálnu pestrofarebnosť vytvára Machajdík vo svojich dielach jedinečný a jemný svet emocionálnych textúr. Väčšina jeho diel má hypnotický charakter a je ľahko rozpoznateľná. Vyznačuje sa nenásilným hudobným jazykom, ktorý nanovo definuje niektoré formy súčasnej a dejinnej hudby. Dôležité miesto v tvorbe Petra Machajdíka zohrávajú témy environmentálnej ekológie a ochrany biodiverzity.

K významným dielam Petra Machajdíka patria Namah pre sláčikový orchester a woodblock, Deň, po ktorom ľudstvo zmúdrelo pre symfonický orchesterDeň, po ktorom ľudstvo zmúdrelo, Proti.Stav pre sólový akordeón a symfonický orchester Proti.Stav,Koncert pre dva bajany a orchester (venovaný všetkým tým, ktorí sa pričinili o odstránenie 'železnej opony' koncom 80-tych rokov minulého storočia), Ako vietor v dunách pre sláčikový orchester (skladba inšpirovaná poéziou a životným osudom bratislavského rodáka Tuviu Rübnera), sláčikové kvarteto Dúhe znovu tak blízko, ocenené v roku 2006 Cenou Jána Levoslava BelluCena Jána Levoslava Bellu, Nell'autunno del suo abbraccio insonne pre harfu, ... a zem sa bude tešiť (skladba ocenená na medzinárodnej súťaži elektro-akustickej hudby Concorso Luigi Russolo)Concorso Internazionale Luigi Russolo, Moria a púšte pre sláčikové kvarteto a audio-plejbek a Behind the Waves (Za vlnami) pre violu a sláčikový orchester, ilustrujúce putovanie státisícov ľudí z oblastí poznačených nezmyselným krviprelievaním, či Pohnuté doby pre tympany, malý bubon, veľký bubon a sláčikové nástroje. 

Machajdíkove diela zaznievajú v interpretácii vynikajúcich umelcov, akými sú napr. Jon AndersonInterview z legendárnej skupiny Yes, klarinetisti Martin Adámek, Guido Arbonelli a Michael Davenport, vokalista David Moss, harfistky Floraleda Sacchi, Klára Bábel, Ulrike Mattanovich a Adriana Antalová, akordeonisti Boris Lenko a Peter Katina, huslista Milan Paľa, violisti Saša Mirković a Lubomir Mitzev, violončelisti John Heley, Piero Salvatori, Darry Dolezal, Jozef Lupták, Eugen Prochác, klaviristi Ivan Šiller, Fero Király, Juan Maria Solare, Peter Henderson, Jordana Palovičová, Zuzana Biščáková, Mayuko Kida, hobojista Piet Van Bockstal, sopranistky Julie Hanson-Geist, Nao Higano a Hannah Fraser, čembalistky Elina Mustonen, Sonia Lee a mnohí ďalší. Machajdík spolupracoval s dirigentmi Leošom Svárovským, Petrom Breinerom, Anu Tali, Benjaminom Baylom, Florianom Ludwigom, Przemysławom Zychom, Pawlom Przytockim, Gum Nanse, Karolom Kevickým, Mariánom Lejavom, Ivanom Markovićom, Mariou Makraki, Ondřejom Kukalom, so súbormi Quasars Ensemble, NeoQuartet, Cluster Ensemble, Československé komorné duo, Ensemble Metamorphosis, ARTE Quartett, Veni Ensemble, Mucha Quartet, Ensemble Ricercata, Zwiebelovo kvarteto. Machajdíkove diela uviedli orchestre ako Janáčkova filharmónia Ostrava, Symfonický orchester Slovenského rozhlasu, Nordwestdeutsche Philharmonie, Symfonický orchester Lublinskej filharmónie, Slovenský komorný orchester Bohdana Warchala, Štátna filharmónia Košice, Pomorská filharmónia Bydgoszcz, Lugansk Philharmonic, Štátny komorný orchester ŽilinaŠKO ŽILINA, Slovenian Clarinet Quartet atď.

Významné miesto v tvorbe Petra Machajdíka zastávajú aj skladby napísané pre deti a mládežHudba pre deti a mládež. Väčšina z nich zaznela v rámci Rajeckej hudobnej jari a na rôznych podujatiach základných umeleckých škôl na Slovensku i v zahraničí.

Peter Machajdík je aktívny i v oblasti multimediálnych projektov, radio artu a sound artu. Jeho zvukové prostredia (sound environments) a zvukové objekty boli prezentované v rámci New Work Festival, Calgary; Kunstforum Ostdeutsche Galerie, Regensburg; Logos Foundation, Gent; Institut Unzeit, Berlín; De IJsbreker, Amsterdam; Kunstverein Wien, Vienna; Historisches Museum, Hannover; Bremer Kunstfrühling, Bremen, Audio Art Festival v Krakove; AVE Festival, Arnhem, apod. Na Slovensku boli v posledných rokoch úspešne prezentované jeho zvukové prostredia 'Waters and Cages' pre Galériu mesta Bratislavy, 'Tolleranza - tolerancia' (odsudzujúca neznášanlivosť a xenofóbiu) pre Kunsthalle/Halu umenia v KošiciachTolleranza v Kunsthalle/Hale umenia, multimediálny projekt Hoka no haiku v SNG - Galérii Ľudovíta Fullu a viackanálová zvuková kompozícia pre Hudobnú sieň Belianskej jaskyne Belianska jaskyňa.  

Peter Machajdík spolupracuje taktiež s choreografmi (Kristína Paulin, Zuzana Hajková), tanečníkmi (Dorothea Rust, Bruno Stefanoni, Lucia Kašiarová, Petra Fornayová), výtvarnými umelcami (Dirk Dietrich Hennig, Gülsün Karamustafa, Viktor Hulík), komponuje hudbu k filmom (Divoké Slovensko Divoké Slovensko, Návrat rysov, Cesty Slovenskom a Kráľ nebies - Orol skalný režiséra Tomáša Hulíka, DOGG, Altenburg - 4 Schüler gegen StalinAltenburg - 4 Schüler gegen Stalin) a pre divadlo. Je iniciátorom a dramaturgom medzinárodného bienále zvukového umenia SOUND CITY DAYS a cyklu komorných koncertov hudby 20. / 21. storočia Hudba u FulluHudba u Fullu.

 Hudba pre divadlo 
 Vizičlovek (vodný ember) [hudba k hre Miklósa Forgácsa v réžii Eduarda Kudláča pre Mestské divadlo Žilina]  (2025)
 Vojna. Mier. [hudba k divadelnej inscenácii Eduarda Kudláča pre Mestské divadlo Žilina]  (2025)
 Lilith [hudba k hre Miklósa Forgácsa Lilith v réžii Eduarda Kudláča pre Mestské divadlo Žilina]  (2023)
 Požár v šťastném Rakousku [hudba k hre Požár v šťastném Rakousku ukrajinskej dramatičky Sofije Andruchovyč v réžii Eduarda Kudláča pre brnenské HaDivadlo] (2023)
 Čaj a apokalypsa [hudba k hre Escaped Alone britskej dramatičky Caryl Churchillovej v réžii Eduarda Kudláča pre Slovenské národné divadlo] (2021)
 Niekto príde (Nokon kjem til å komme) [hudba k hre Jon Fosse Nokon kjem til å komme v réžii Eduarda Kudláča pre Mestské divadlo Žilina] (2021)
 Bezzubatá [hudba k hre Miklósa Forgácsa Bezzubatá v réžii Eduarda Kudláča pre Mestské divadlo Žilina]  (2019)

 Ocenenia 
 1989 Cena na 16. ročníku medzinárodnej súťaže elektro-akustickej hudby "Luigi Russolo", za skladbu ...and the earth will delight, Varese, Taliansko 
 1992 Artist in Residence, DAAD Berliner Künstlerprogramm, Berlin
 1999 Artist in Residence, Künstlerhaus Schloß Wiepersdorf, Nemecko
 2003 Artist in Residence, Künstlerhäuser Worpswede, Nemecko
 2004 Artist in ResidenceArtist in Residence, Künstlerhaus Lukas, Künstlerhaus Lukas, Ahrenshoop, Nemecko
 2005 Cena Jána Levoslava Bellu od Hudobného fondu 
 2011 Artist in Residence (International Visegrad Fund)International Visegrad Fund, Praha
 2013 Artist in Residence, Judenburg, Rakúsko
 2016 Štipendium Fondu na podporu umenia
 2021 Štipendium Fondu na podporu umenia

 Diskografia 
 1995: THE ReR QUARTERLY  © QUARTERLY, ReR Volume 4 No 1 CD - ReR 0401
 2000: POŽOŇ SENTIMENTÁL  © musica slovaca SF 00252131
 2003: NAMASTE SUITE (Guido Arbonelli)  © Mnemes HCD 102
 2008: NUOVE MUSICE PER TROMBA 6 (Ivano Ascari)  © AZ 5005
 2008: THE HEALING HEATING (R(A)DIO(CUSTICA) SELECTED)  © Czech Radio
 2008: NAMAHCD Namah  © musica slovaca SF 00542131
 2009: MINIMAL HARP (Floraleda Sacchi)  © DECCA / Universal 476 317
 2011: INSIDE THE TREE (pre violončelo, harfu a elektroniku)  © Amadeus Arte Catalogue No. AA11003 
 2012: ČESKOSLOVENSKÉ KOMORNÉ DUO (Dvořák / Machajdík / Schneider-Trnavský) © Český rozhlas, #CR0591-2
 2012: A MARVELOUS LOVE - New Music for Organ (Carson Cooman hrá skladby Petra Machajdíka, Patricie Van Ness, Jima Daltona, Tima Rozemu, Ala Bennera, Thomasa Åberga a Harolda Stovera) © Albany Records, TROY1357
 2012: THE IMMANENT VELVETCD The Immanent Velvet  © Azyl Records, R266-0024-2-331
 2012: TYPORNAMENTO CD Typornamento Agon Orchestra hrá skladby Petra Machajdíka, Milana Adamčiaka, Jana Jiruchu, Petra Kofroňa, Martina Burlasa, Ivana Achera, Mareka Piačeka a Petra Wajsara  © Guerilla Records 080-2
 2015: ELEKTRICKÁ GITARA, © Hevhetia, HV 0070-2-331, Attila Tverďák hrá skladby pre elektrickú gitaru od Petra Machajdíka, Luciana Beria, Daniela Mateja, Boška Milakovića, Juraja Vajóa, Pavla Bizoňa a Ivana Buffu 
 2018: FRIENDS IN COMMON TIME (Diela Petra Machajdíka, Tora Brevika, Francisa Kayaliho, Adrienne Albertovej, Petra Kutta, Andre Capleta, Kevina W. Walkera, Alexandra Timofeeva) Catalogue No. © Copyright - Rebecca Jeffreys (700261465210)
 2018: BIRDS CD Birds (Fínska čembalistka Elina Mustonen hrá skladby Petra Machajdíka, Francoisa Couperina, Olli Mustonena, Williama Byrda a Jean-Philippa Rameaua) Catalogue No. © Copyright FUGA 2018, EAN: 6419369094478, FUGA9447
 2019: BOWEN-REGER-MACHAJDÍK-BRAHMS CD BOWEN-REGER-MACHAJDÍK-BRAHMS (Ivan Palovič - viola a  Jordana Palovičová - klavír). Diela Petra Machajdíka, Johannesa Brahmsa, Maxa Regera a Yorka Bowena) © Pavlík Records
 2022: MACHAJDÍK, RUNCHAK, ZYCH, STIVRINA • ACCOSPHERE NEW ACCORDION CHAMBER MUSIC • PALUS, BUDZIŇÁKOVÁ CD MACHAJDÍK, RUNCHAK, ZYCH, STIVRINA (Duo Accosphere, Airis String Quartet). Diela Petra Machajdíka, Grzegorza Majku, Volodymyra Runchaka, Renate Stivriny, Tylera Versluisa a Wojciecha Ziemowita Zycha © DUX Records
 2022: Proxima Piano Trio - Current Vibes CD Current Vibes (Proxima Piano Trio). Klavírne triá Petra Machajdíka, Petra Grolla, Mateja Slobodu a Konštantina Ilievskeho © UBU Collection 2022

CD album Petra Machajdika s názvom Namah [SF 00542131] vychádza v júni 2008. Na jeho realizácii sa podieľali Jon Anderson, David Moss, Floraleda Sacchi, Enikö Ginzery, Jozef Lupták, Guido Arbonelli a Mayuko Kida Takine. Album vydal Hudobný fond Bratislava.

 Referencie 

 Literatúra 
 Torsten Möller, Kunsu Shim, Gerhard Stäbler: SoundVisions (2005) - ISBN 3-89727-272-5
 Michal Murin: Avalanches 1990-95 (2002) - ISBN 80-967206-4-3
 Marián Jurík, Peter Zagar: 100 slovenských skladateľov (1998) - ISBN 80-967799-6-6
 Slovenská hudba Slovenská hudba včera a dnes (1997) - ISBN 1335-2458
 Zuzana Martináková: Slovak Composers after 1900 (2002) - ISBN 80-89078-02-8
 Július Fujak & kol. Slovenské hudobné alternatívy (2006) - ISBN 80-8050-944-1
 Július Fujak: Musical Correla(c)tivity (2005) - ISBN 80-8050-870-4
 Milan Kaduch: Česká a slovenská elektroakustická hudba 1964-1994 (1994) - SEAH Praha - Brno a Nadace OSA

 Externé odkazy 
 Oficiálna webová stránka Petra Machajdíka
 Hudobné centrum
 Webové stránky Petra Machajdíka v slovenčine
 Peter Machajdík na Osobnosti.sk
 Naši a svetoví RTVS 
 Slovenský ochranný zväz autorský 
 Interwiev pre SME
 Interwiev pre UNI

Kategória:Osobnosti z Bratislavy

Kategória:Slovenskí hudobní skladatelia
Kategória:Slovenskí pedagógovia
Kategória:Laureáti Ceny Jána Levoslava Bellu